b'\n_START_ARTICLE_\nKauno manifestacija\n_START_PARAGRAPH_\nKauno manifestacija \xe2\x80\x93 1861 m. rugpj\xc5\xab\xc4\x8dio 12 d. \xc4\xafvykusi manifestacija Kaune skirta pamin\xc4\x97ti Kr\xc4\x97vos unijos metines.\n_START_SECTION_\nIstorija\n_START_PARAGRAPH_\n1861 m. rugpj\xc5\xab\xc4\x8dio 12 d. i\xc5\xa1 kairiojo Nemuno kranto tuo metu priklausiusio Lenkijos Kongreso karalyst\xc4\x97s Suvalk\xc5\xb3 gubernijai, kuri simbolizavo Lenkij\xc4\x85, \xc4\x97jo demonstrant\xc5\xb3 minia \xc4\xaf Kaun\xc4\x85, tuo metu priklausius\xc4\xaf Rusijos imperijos Kauno gubernijai, o i\xc5\xa1 Kauno kita procesija \xc4\x97jo jos pasitikti. Abi procesijos, skambant ba\xc5\xbeny\xc4\x8di\xc5\xb3 varpams, susitiko ant Aleksoto tilto ir giedojo religines bei patriotines giesmes. Kadangi manifestacijoje dalyvavo ir nema\xc5\xbeai kunig\xc5\xb3, tai Vilniaus generalgubernatorius Nazimovas d\xc4\x97l \xc4\xafvyki\xc5\xb3 apkaltino \xc5\xbdemai\xc4\x8di\xc5\xb3 vyskup\xc4\x85 Motiej\xc5\xb3 Valan\xc4\x8di\xc5\xb3. Tad pastarajam neliko nieko kito, kaip, norint i\xc5\xa1vengti kunig\xc5\xb3 represij\xc5\xb3, paskelbti, jog manifestantams nereikia naudotis ba\xc5\xbenytin\xc4\x97mis v\xc4\x97liavomis, altor\xc4\x97liais ir kt. Be to, vyskupas pra\xc5\xa1\xc4\x97 bausmi\xc5\xb3 skyrim\xc4\x85 kunigams \xe2\x80\x9emai\xc5\xa1tininkams\xe2\x80\x9c palikti Ba\xc5\xbeny\xc4\x8dios vyresnybei.'